प्रो. एडवड्र्स की उपलब्धि को इसलिए भी बड़ा माना जाता है क्योंकि शुरूआत में इनकी खोज का सबने विरोध किया था। चर्च से लेकर सरकारों तक, यहां तक कि मीडिया भी इस खोज के खिलाफ था। इस वजह से उन्हें निजी स्तर पर फंड जुटाना पड़ा था। एडवड्र्स ने 1955 में इस दिशा में काम करना शुरू किया था। वे 1968 में पहली बार प्रयोगशाला में मानव डिंब को निषेचित करने में सफल हुए। निषेचित डिंब को माता के गर्भ में स्थापित करने का काम उन्होंने 1972 में शुरू किया। शुरूआती विधि सफल नहीं हुई और कई महिलाओं को गर्भपात कराना पड़ा। यह गलत हार्मोन ट्रीटमेंट के कारण हो रहा था। इसके बाद 1977 में उन्होंने नई विधि विकसित की जिसमें हार्मोन का इस्तेमाल करने के बजाय सही टाइमिंग पर जोर दिया गया। आज स्थिति यह है कि पश्चिमी देशों में लगभग दो फीसदी बच्चे इसी तरीके से पैदा हो रहे हैं।